CELEX: 32014R0202
Language: fi
Date: 2014-03-03 00:00:00
Title: Komission asetus (EU) N:o 202/2014, annettu 3 päivänä maaliskuuta 2014 , elintarvikkeiden kanssa kosketukseen joutuvista muovisista materiaaleista ja tarvikkeista annetun asetuksen (EU) N:o 10/2011 muuttamisesta  ETA:n kannalta merkityksellinen teksti

4.3.2014   
            
            
               FI
            
            
               Euroopan unionin virallinen lehti
            
            
               L 62/13
            
         
      KOMISSION ASETUS (EU) N:o 202/2014,
   annettu 3 päivänä maaliskuuta 2014,
   elintarvikkeiden kanssa kosketukseen joutuvista muovisista materiaaleista ja tarvikkeista annetun asetuksen (EU) N:o 10/2011 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeen kanssa kosketukseen joutuvista materiaaleista ja tarvikkeista ja direktiivien 80/590/ETY ja 89/109/ETY kumoamisesta 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 1935/2004 (1) ja erityisesti sen 5 artiklan 1 kohdan, 11 artiklan 3 kohdan ja 12 artiklan 6 kohdan,
   sekä katsoo seuraavaa:
   
               (1)
            
            
               Komission asetuksen (EU) N:o 10/2011 (2) liitteessä I vahvistetaan unionin luettelo aineista, joita saa käyttää muovisten materiaalien ja tarvikkeiden valmistuksessa, jäljempänä ’hyväksyttyjä aineita koskeva unionin luettelo’.
            
         
               (2)
            
            
               Euroopan elintarviketurvallisuusviranomainen antoi 24 päivänä heinäkuuta 2012 myönteiset tieteelliset arvioinnit kahdesta uudesta aineesta, jotka ovat 2-fenyyli-3,3-bis(4-hydroksifenyyli)ftalimidiini (3) ja 1,3-bis(isosyanaattimetyyli)bentseeni (4). Kyseiset aineet olisi nyt sisällytettävä hyväksyttyjä aineita koskevaan unionin luetteloon elintarvikkeiden kanssa kosketuksiin joutuvissa materiaaleissa käytettävinä aineina (FCM-aineina) nro 872 ja 988.
            
         
               (3)
            
            
               FCM-ainetta nro 988 koskevan tieteellisen arvioinnin perusteella aineen hydrolyysituotteen 1,3-bentseenidimetanamiinin siirtymää olisi valvottava. 1,3-bentseenidimetanamiini on jo hyväksytty FCM-aineena nro 421. Koska FCM-aineiden nro 421 ja nro 988 siirtymää valvotaan FCM-aineen nro 421 siirtymän perusteella, olisi otettava käyttöön ryhmärajoitus, joka koskee molempia aineita. Näin ollen olisi muutettava FCM-aineen nro 421 hyväksyntää ja sisällytettävä ryhmärajoitus asetuksen (EU) N:o 10/2011 liitteessä I olevaan taulukkoon 2.
            
         
               (4)
            
            
               FCM-aineen nro 340 (disyaanidiamidi) käyttö lisäaineena muoveissa on hyväksytty asetuksen (EU) N:o 10/2011 liitteessä I olevassa taulukossa 1 ilman ainekohtaisen siirtymän raja-arvoa. Elintarvikealan tiedekomitean raporttien 33. sarjaan (5) sisältyvässä lausunnossa vahvistetaan siedettäväksi päiväsaanniksi (TDI) 1 mg ruumiinpainokiloa kohti, jonka perusteella ainekohtaisen siirtymän raja-arvo on 60 mg elintarvikekiloa kohti. Tämä raja-arvo on sama kuin asetuksen (EU) N:o 10/2011 11 artiklan 2 kohdassa vahvistettu yleinen ainekohtaisen siirtymän raja-arvo. Koska ainekohtaisen siirtymän raja-arvo (60 mg/kg) on johdettu toksikologisesta kynnysarvosta eli tässä tapauksessa TDI-arvosta, ainekohtaisen siirtymän raja-arvo olisi kuitenkin mainittava erikseen asetuksen (EU) N:o 10/2011 liitteessä I.
            
         
               (5)
            
            
               Talouden toimijoille koituvan hallinnollisen taakan vähentämiseksi muovisia materiaaleja ja tarvikkeita, jotka on lainmukaisesti saatettu markkinoille asetuksessa (EU) N:o 10/2011 vahvistettujen vaatimusten mukaisesti ja jotka eivät ole tämän asetuksen vaatimusten mukaisia, olisi voitava saattaa markkinoille 24 päivään maaliskuuta 2015. Niitä olisi voitava pitää markkinoilla varastojen loppumiseen saakka.
            
         
               (6)
            
            
               Sen vuoksi asetusta (EU) N:o 10/2011 olisi muutettava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 10/2011 liite I tämän asetuksen liitteen mukaisesti.
   2 artikla
   Muovisia materiaaleja ja tarvikkeita, jotka on lainmukaisesti saatettu markkinoille ennen 24 päivää maaliskuuta 2014 ja jotka eivät ole tämän asetuksen vaatimusten mukaisia, saa saattaa markkinoille 24 päivään maaliskuuta 2015. Kyseisiä muovisia materiaaleja ja tarvikkeita saa pitää markkinoilla kyseisen päivämäärän jälkeen varastojen loppumiseen saakka.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä maaliskuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 338, 13.11.2004, s. 4.
   
      (2)  Komission asetus (EU) N:o 10/2011, annettu 14 päivänä tammikuuta 2011, elintarvikkeiden kanssa kosketukseen joutuvista muovisista materiaaleista ja tarvikkeista (EUVL L 12, 15.1.2011, s. 1).
   
      (3)  EFSA Journal 2012; 10(7):2825.
   
      (4)  EFSA Journal 2012; 10(7):2824.
   
      (5)  Reports of the Scientific Committee for Food, 33rd series, s. 31, Office for Official publications of the European Communities, Luxembourg, 1995, ISBN 92-826-9275–2.
   
      LIITE
      Muutetaan asetuksen (EU) N:o 10/2011 liite I seuraavasti:
      
                  1)
               
               
                  Muutetaan taulukko 1 seuraavasti:
                  
                              a)
                           
                           
                              korvataan FCM-ainetta nro 340 (disyaanidiamidi) koskeva kohta seuraavasti:
                              
                                          ”340
                                       
                                       
                                          47440
                                       
                                       
                                          0000461-58-5
                                       
                                       
                                          disyaanidiamidi
                                       
                                       
                                          kyllä
                                       
                                       
                                          ei
                                       
                                       
                                          ei
                                       
                                       
                                          60”
                                       
                                       
                                           
                                       
                                       
                                           
                                       
                                       
                                           
                                       
                                    
                        
                              b)
                           
                           
                              korvataan FCM-ainetta nro 421 (1,3-bentseenidimetanamiini) koskeva kohta seuraavasti:
                              
                                          ”421
                                       
                                       
                                          13000
                                       
                                       
                                          0001477-55-0
                                       
                                       
                                          1,3-bentseenidimetanamiini
                                       
                                       
                                          ei
                                       
                                       
                                          kyllä
                                       
                                       
                                          ei
                                       
                                       
                                           
                                       
                                       
                                          (34)”
                                       
                                       
                                           
                                       
                                       
                                           
                                       
                                    
                        
                              c)
                           
                           
                              lisätään seuraava kohta numerojärjestyksen mukaisesti:
                              
                                          ”872
                                       
                                       
                                           
                                       
                                       
                                          0006607-41-6
                                       
                                       
                                          2-fenyyli-3,3-bis(4-hydroksifenyyli)ftalimidiini
                                       
                                       
                                          ei
                                       
                                       
                                          kyllä
                                       
                                       
                                          ei
                                       
                                       
                                          0,05
                                       
                                       
                                           
                                       
                                       
                                          Saa käyttää vain komonomeerinä polykarbonaattikopolymeereissä.
                                       
                                       
                                          (20)”
                                       
                                    
                        
                              d)
                           
                           
                              lisätään kohta seuraavasti:
                              
                                          ”988
                                       
                                       
                                           
                                       
                                       
                                          3634-83-1
                                       
                                       
                                          1,3-bis(isosyanaattimetyyli)bentseeni
                                       
                                       
                                          ei
                                       
                                       
                                          kyllä
                                       
                                       
                                          ei
                                       
                                       
                                           
                                       
                                       
                                          (34)
                                       
                                       
                                          SML(T):tä sovelletaan aineen hydrolyysituotteen, 1,3-bentseenidimetanamiinin, siirtymään
                                          Saa käyttää vain komonomeerinä monikerroksisten kalvojen polyeteenitereftalaatista valmistettujen polymeerikalvojen välikerroksen pinnoittamisessa”
                                       
                                       
                                           
                                       
                                    
                        
            
                  2)
               
               
                  Lisätään taulukkoon 2 kohta seuraavasti:
                  
                              ”34
                           
                           
                              421
                              988
                           
                           
                              0,05
                           
                           
                              Ilmaistuna 1,3-bentseenidimetanamiinina”
                           
                        
            
                  3)
               
               
                  Lisätään taulukkoon 3 kohta seuraavasti:
                  
                              ”20
                           
                           
                              Aine sisältää aniliinia epäpuhtautena; on tarpeen varmentaa vaatimustenmukaisuus primaarisille aromaattisille amiineille liitteessä II olevassa 2 kohdassa asetettuun rajoitukseen nähden.”